נבחרת בריטניה בכדורגל נשים לאולימפיאדת לונדון (2012)
**נבחרת בריטניה בכדורגל נשים** היא נבחרת כדורגל נשים הכוללת שחקניות כדורגל בריטיות. בניגוד למדינות אחרות, פועלות בבריטניה ארבע נבחרות כדורגל רשמיות, המייצגות כל אחת מאומות הבית - אנגליה, סקוטלנד, ויילס וצפון אירלנד, והן אלה המתחרות בטורנירים רשמיים כגביע העולם בכדורגל ואליפות אירופה בכדורגל, לעיתים זו מול זו. לכל אחת מהאומות גם ליגות נפרדות. הנבחרת הבריטית השתתפה רק במשחקי ידידות ספורים, וכן במשחקים האולימפיים, שכן הוועד האולימפי הבינלאומי מכיר רק בנבחרות המייצגות מדינות או טריטוריות שלהן ועד אולימפי מוכר.

היסטוריה
--------

### רקע

כשהוקמה ההתאחדות לכדורגל ב-1863, תחומי השפעתה לא היו ברורים. לא נקבע האם תפקח על הכדורגל באנגליה בלבד, בממלכה המאוחדת כולה, ואולי אף בעולם כולו. תחום אחריותה הוגדר במידת מה באופן שיורי, עם הקמת התאחדות הכדורגל הסקוטית (1873), התאחדות הכדורגל של ויילס (1876) והתאחדות הכדורגל האירית (1880). ארבע התאחדויות כדורגל אלה היו התאחדויות הכדורגל הראשונות שהוקמו בעולם. כל התאחדות קמה בנפרד, ומעולם לא קמה התאחדות כדורגל אחת לבריטניה כולה.

### המשחקים האולימפיים בלונדון

לקראת אולימפיאדת לונדון 2012 שבה ועלתה שאלת קיומה של נבחרת בריטית. לפי הכללים, בריטניה, כמדינה המארחת של המשחקים, זכאית לשלוח נבחרת למשחקים. הוועד האולימפי הבריטי הודיע כי נבחרת בריטית תשתתף במשחקים, והחל במגעים לקראת הקמת הנבחרת. התאחדות הכדורגל הסקוטית סירבה להשתתף בשיחות, מחשש שקיומה של נבחרת מאוחדת יפגע במעמדה העצמאית של ההתאחדות במסגרות אחרות. ההתאחדויות של ויילס וצפון אירלנד פרשו מהמשא ומתן במהלך 2007. הסוגיה עוררה עניין ציבורי רב. ראש ממשלת בריטניה גורדון בראון הביע את תקוותו כי נבחרת בריטית תשתתף במשחקים, בעוד השר הראשון של סקוטלנד, אלכס סאמנד, התבטא נגד הרעיון. לאחר שנשיא פיפ"א ספ בלאטר התחייב בפני ההתאחדויות כי מעמדן לא ייפגע אם תוקם נבחרת בריטית, הודיעו ההתאחדויות של סקוטלנד, ויילס וצפון אירלנד כי אין להן התנגדות להקמת נבחרת בריטית שתהיה מורכבת משחקניות אנגליות בלבד. עם זאת, השחקניות הסקוטיות הביעו את נכונותם לשחק בנבחרת, ושלוש מהן אף שולבו בסגל. למשרת המאמן מונתה מאמנת נבחרת אנגליה - הופ פאוול, ואילו קייסי סטוני מונתה לקפטנית. בהיבט הספורטיבי, הודחה הנבחרת בשלב רבע הגמר אחרי הפסד 0–2 לקנדה.

### עתיד הנבחרת

העתיד של נבחרת בריטניה לוט באפלה כרגע, משום שהנבחרות של ארבע המדינות המרכיבות את הממלכה המאוחדת ימשיכו להשתתף בגביעי העולם ובאליפויות אירופה בנפרד. אחרי ההופעה באולימפיאדת לונדון, מאמנת הנבחרת - הופ פאוול, הביעה את תקוותה שהנבחרת תמשיך להשתתף באולימפיאדות הבאות. ביוני 2013, הגישה התאחדות הכדורגל האנגלית הצעה לוועדת המשחקים האולימפיים בבית הלורדים, המוכנה להקים נבחרת נשים בריטית למשחקים האולימפיים הבאים, אם אחת מארבע הנבחרות הבריטיות תעמוד בקריטריון ההעפלה (לסיים כאחת משלוש הנבחרות האירופאיות הראשונות בגביע העולם).

סגל השחקנים
-----------

סגל הנבחרת ששיחק במשחקים האולימפיים בלונדון 2012. הסגל מכיל 16 שחקניות מאנגליה, שתי שחקניות מסקוטלנד ואף לא שחקנית אחת מווילס ומצפון אירלנד.

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוערת | קרן בארדסלי | 14 באוקטובר 1984 | 5 | 0 | שוודיהשוודיה לינשפינג |
| 18 | שוערת | רייצ'ל בראון | 2 ביולי 1980 | 1 | 0 | אנגליהאנגליה אברטון |
| 2 | מגנה | אלכס סקוט | 14 באוקטובר 1984 | 5 | 0 | אנגליהאנגליה ארסנל |
| 3 | מגנה | סטף האטון | 23 באפריל 1988 | 5 | 3 | אנגליהאנגליה ארסנל |
| 5 | מגנה | סופי ברדלי | 21 באוקטובר 1989 | 4 | 0 | אנגליהאנגליה לינקולן |
| 6 | מגנה | קייסי סטוני | 13 במאי 1982 | 5 | 1 | אנגליהאנגליה לינקולן |
| 13 | מגנה | איפאומה דייקה | 26 בפברואר 1981 | 3 | 0 | שוודיהשוודיה ויטסיו |
| 16 | מגנה | קלייר ראפרטי | 11 בינואר 1989 | 1 | 0 | אנגליהאנגליה צ'לסי |
| 19 | מגנה | דוניה סוסי | 11 באוגוסט 1987 | 0 | 0 | אנגליהאנגליה צ'לסי |
| 4 | קשרית | ג'יל סקוט | 2 בפברואר 1987 | 5 | 1 | אנגליהאנגליה אברטון |
| 8 | קשרית | פארה וויליאמס | 25 בינואר 1984 | 5 | 0 | אנגליהאנגליה אברטון |
| 12 | קשרית | קים ליטל | 29 ביוני 1990 | 5 | 0 | אנגליהאנגליה ארסנל |
| 14 | קשרית | אניטה אסנטה | 27 באפריל 1985 | 5 | 0 | שוודיהשוודיה גטבורג |
| 7 | חלוצה | קרן קארני | 1 באוגוסט 1987 | 5 | 0 | אנגליהאנגליה ברמינגהאם סיטי |
| 9 | חלוצה | אלן ווייט | 9 במאי 1989 | 4 | 0 | אנגליהאנגליה ארסנל |
| 10 | חלוצה | קלי סמית' | 29 באוקטובר 1978 | 4 | 0 | אנגליהאנגליה ארסנל |
| 11 | חלוצה | רייצ'ל יאנקי | 1 בנובמבר 1979 | 5 | 0 | אנגליהאנגליה ארסנל |
| 15 | חלוצה | אניולה אלוקו | 21 בפברואר 1987 | 5 | 0 | אנגליהאנגליה ברמינגהאם סיטי |
| 17 | חלוצה | רייצ'ל וויליאמס | 10 בינואר 1988 | 1 | 0 | אנגליהאנגליה ברמינגהאם סיטי |

קישורים חיצוניים
----------------

ויקישיתוף מדיה וקבצים בנושא **נבחרת בריטניה בכדורגל נשים** בוויקישיתוף

הערות שוליים
------------

1. ↑  Brown pays tribute to GB success, אתר BBC,‏ 24 באוגוסט 2008
2. ↑  "Salmond rejects UK football team", אתר BBC,‏ 25 באוגוסט 2008
3. ↑  Stuart Pearce and Hope Powell to lead GB Olympic teams, אתר BBC,‏ 20 באוקטובר 2011
4. ↑  Stoney named GB women's captain, אתר יורוספורט,‏ 8 ביולי 2012
5. ↑  Hope Powell wants GB team in Brazil in 2016, אתר BBC,‏ 4 באוגוסט 2012
6. ↑  GB women's football team could compete at Rio Olympics, אתר BBC,‏ 26 ביוני 2013